Didier Ratsiraka
Didier Ratsiraka var en madagaskisk politiker og admiral. Ratsiraka var udenrigsminister 1972-1975 og blev premierminister efter et militærkup i 1975.
Som præsident i perioden 1976-1993 nationaliserede han bl.a. banker og miner og knyttede Madagaskar til den socialistiske verden, men fra 1982 iværksatte han en vestvenlig politik, som siden er ført videre. Han blev genvalgt som præsident i 1996.
Det kom til uroligheder i forbindelse med præsidentvalget i 2002, og Ratsiraka flygtede til Frankrig. Året efter dømtes han til ti års tvangsarbejde in absentia. Ratsikara fik amnesti i 2010 og vendte året efter tilbage til Madagaskar.